Hverken loft eller bur var opprinnelig løftet fra grunnen eller fra grunnmuren (på stolper), men mange loft ble løftet opp på stolper eller stabber på 1600- og 1700-tallet. Tveitoloftet fra Telemark står i dag Norsk Folkemuseum i Oslo, og en runeinnskrift daterer dette huset til 1300. Opprinnelig sto det på bakken, og ble trolig løftet opp og satt på stabber en gang på 1700-tallet. Loftets opprinnelige funksjon som innkvartering ble etterhvert mindre og da endret bruken seg, slik at loft og stabbur ikke var så lett å skille fra hverandre.